## La Fira Valenciana de la Música Trovam presenta la programació de la 12a edició

*** La fira ajorna la celebració als dies 4, 5 i 6 de desembre i abordarà l’impacte de la riuada en la indústria musical
* Es farà una festa solidària amb intèrprets valencians com ara Nebulossa, Sandra Monfort, Tacho, Colomet o Johnny B. Zero
* Trovam està impulsada per la Valencian Music Association en col·laboració amb l’Institut Valencià de Cultura i l’Ajuntament de Castelló de la Plana**

a Fira Valenciana de la Música Trovam, impulsada per la Valencian Music Association en col·laboració amb l’Institut Valencià de Cultura (IVC) i l’Ajuntament de Castelló de la Plana, ha presentat la programació definitiva de la dotzena edició, que tindrà lloc entre els dies 4 i 6 de desembre a Castelló de la Plana. L’esdeveniment, previst inicialment per als dies 14, 15 i 16 de novembre, va haver d’ajornar-se per les conseqüències de la riuada.

Una de les novetats de la programació presentada és la celebració de la Festa Solidària de la Música Valenciana, una iniciativa gratuïta protagonitzada per 16 formacions valencianes que convidarà el públic a implicar-se en la recuperació de les zones devastades.

Esta iniciativa, que compta amb la col·laboració de la Generalitat i À Punt Mèdia, se celebrarà en l’esplanada situada enfront de l’accés principal de l’Auditori de Castelló els dies 4, 5 i 6 de desembre amb artistes com Nebulossa, Sandra Monfort, Tacho, Colomet o Johnny B. Zero.

El cartell de la Festa Solidària es completa amb Abril, Águeda Segrelles, Doña Manteca, La Trocamba Matanusca, Mala Gestión, Pantaje, Platz, Quinto i Reina Mora. Així mateix, el divendres 6 al matí hi haurà espectacles per al públic familiar a on estaran Beatles for Kids i Trobadorets.

**Programació musical**

La Fira Valenciana de la Música mantindrà dos espais musicals més en l’Auditori de Castelló. La sala Simfònica de l’Auditori acollirà el dijous 5 de desembre els directes de Niño de Elche i Santero y los Muchachos.

D’altra banda, l’escenari Vibra Mahou, situat en la sala de Cambra de l’Auditori, acollirà propostes de pop com Ana Millo, Novembre Elèctric, Pau Corea o Seserino; rock amb Bernal, Hey Zuri i Sanguijuelas del Guadiana; electrònica amb Donallop, Palmer i Xenia. També hi haurà espai per a la cançó d’autor amb Borja Penalba i Mar Pujol; per al folk d’Alba Careta & Henrio, i jazz amb Pepe Zaragoza. La Fira comptarà amb Fillas de Cassandra, duo que mescla les sonoritats tradicionals de la seua terra, Galícia, amb l’electrònica.

La Fira Valenciana de la Música Trovam està impulsada per la Valencian Music Association (VAM!) en estreta col·laboració amb la Conselleria d’Educació, Cultura, Universitats i Ocupació a través de l’Institut Valencià de Cultura i l’Ajuntament de Castelló de la Plana.

A més, compta amb la participació de la Diputació de Castelló; À Punt Mèdia; l’Institut Nacional de les Arts Escèniques i la Música (Ministeri de Cultura); Mediterranew Musix (Turisme Comunitat Valenciana); l’Acadèmia Valenciana de la Llengua; l’Associació d’Artistes, Intèrprets o Executants (AIE); Radio 3 (RNE); Onda Cero; Mahou - San Miguel (Vibra Mahou), i la Federació Valenciana de la Indústria Musical (Fevim).

Fecha: 26/11/2024